CELEX: 62022TN0075
Language: sk
Date: 2022-02-11 00:00:00
Title: Vec T-75/22: Žaloba podaná 11. februára 2022 – Prigožin/Rada

4.4.2022   
            
            
               SK
            
            
               Úradný vestník Európskej únie
            
            
               C 148/35
            
         
      Žaloba podaná 11. februára 2022 – Prigožin/Rada
      (Vec T-75/22)
      (2022/C 148/47)
      Jazyk konania: francúzština
      
         Účastníci konania
      
      
         Žalobca: Jevgenij Viktorovič Prigožin (Petrohrad, Rusko) (v zastúpení: M. Cessieux, avocat)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil žalobu Jevgenija Viktoroviča Prigožina za prípustnú a
               
            V rozsahu, v akom sa týkajú žalobcu
      
                  —
               
               
                  zrušil rozhodnutie Rady (SZBP) 2021/2197 z 13. decembra 2021, ktorým sa mení rozhodnutie (SZBP) 2020/1999 o reštriktívnych opatreniach proti závažnému porušovaniu a zneužívaniu ľudských práv,
               
            
                  —
               
               
                  zrušil vykonávacie nariadenie Rady (EÚ) 2021/2195 z 13. decembra 2021, ktorým sa vykonáva nariadenie (EÚ) 2020/1998 o reštriktívnych opatreniach proti závažnému porušovaniu a zneužívaniu ľudských práv,
                  v rozsahu, v akom ho tieto dve rozhodnutia menovite označujú ako financovateľa Wagnerovej skupiny,
               
            
                  —
               
               
                  rozhodol, že meno Jevgenij Viktorovič Prigožin musí byť v každom prípade bez meškania odstránené z napadnutých aktov,
               
            
                  —
               
               
                  rozhodol, že Rada Európskej únie znáša vlastné trovy konania podľa článkov 87 a 91 Rokovacieho poriadku Všeobecného súdu.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na porušení povinnosti odôvodnenia: Žalobca tvrdí, že Rada nedodržala povinnosť odôvodnenia napadnutých aktov, keď neposkytla žiadne konkrétne odôvodnenie uvedenia mena žalobcu v hlavnej časti napadnutých rozhodnutí.
               
            
                  2.
               
               
                  Druhý žalobný dôvod je založený na zneužití právomoci. Žalobca v tejto súvislosti tvrdí, že vzhľadom na to, že neexistujú dôkazy o jeho opise ako „financovateľa Wagnerovej skupiny“, mohla sa naň Rada vo svojom odôvodnení zaradenia Wagnerovej skupiny na zoznam odvolávať len nepriamo, a odkloniť sa tak od cieľa, ktorý opatrenie pôvodne sledovalo.
               
            
                  3.
               
               
                  Tretí žalobný dôvod je založený na zjavne nesprávnom posúdení. Žalobca tvrdí, že nie je financovateľom Wagnerovej skupiny a že medzi ním a týmto subjektom neexistuje nijaká väzba.
               
            
                  4.
               
               
                  Štvrtý žalobný dôvod je založený na porušení základných práv. Žalobca uvádza, že Rada tým, že zapísala jeho meno do hlavnej časti odôvodnenia zaradenia Wagnerovej skupiny na zoznam, porušila články 10, 6 a 13 Európskeho dohovoru o ľudských právach.